Diari Oficial de la Generalitat Valenciana


Sumari del DOGV 3603, del 13-10-1999 (1999/8681)

DECRET 167/1999, de 5 d'octubre, del Govern Valencià, pel qual s'acorda l'alienació directa a l'Ajuntament de Beneixama, d'un immoble de 1.367 m² de superfície, situat en el punt quilomètric 10,570 de la carretera CV-7980 (antiga C-3316), d'aquest terme municipal.
------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/05/167/dof/vci/html**

### Dades del document

Número de DOGV
:   3603

Data del DOGV
:   13-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8681


Data del document
:   05-10-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Beneixama
    * propietat immobiliària
    * cultura regional

DECRET 167/1999, de 5 d'octubre, del Govern Valencià, pel qual s'acorda l'alienació directa a l'Ajuntament de Beneixama, d'un immoble de 1.367 m² de superfície, situat en el punt quilomètric 10,570 de la carretera CV-7980 (antiga C-3316), d'aquest terme municipal. [1999/8681]
  
A instància de l'Ajuntament de Beneixama, la Direcció General de Tributs i Patrimoni ha tramitat l'expedient 521/97 per a l'alienació directa a l'ajuntament esmentat de l'immoble de 1.367m² de superfície, situat en el punt quilomètric 10,570 de la carretera CV-7980 (antiga C-3316), d'aquest terme municipal, procedent de l'enderroc d'una antiga casella de peons caminers.
  
L'immoble esmentat fou transferit per l'Estat a la Comunitat Valenciana mitjançant Reial Decret 1.627/1984, d'1 d'agost, constant en l'Inventari General de Béns i Drets de la Generalitat Valenciana amb el núm. A02/03/023/0001 com a bé de domini públic.
  
Figura inscrit a nom de la Generalitat Valenciana en el Registre de la Propietat de Villena al tom 1.203, llibre 86, foli 206, finca 6.738, inscripció 1ª i correspon a la parcel·la 155 del polígon 14 de Beneixama.
  
La Secció de Valoració de la Conselleria d'Economia, Hisenda i Administració Pública ha valorat l'immoble en 638.400 pessetes, aquesta taxació ha estat aprovada mitjançant resolució de la Direcció General de Tributs i Patrimoni de data 23 de febrer de 1999.
  
L'Ajuntament de Beneixama, mitjançant acord plenari adoptat el dia 25 de febrer de 1999, acordà l'adquisició de l'immoble esmentat i prestà conformitat a la valoració efectuada per la Conselleria d'Economia, Hisenda i Administració Pública, i justifica l'objecte de l'adquisició directa de l'immoble per la necessitat de procedir a la venda i incorporació al procés d'urbanització del Pla Parcial Industrial.
  
Segons que disposa l'article 33.2.b de la Llei 3/1986, de 24 d'octubre, de Patrimoni de la Generalitat Valenciana, quan es tracte de béns el valor dels quals no excedisca de mil milions de pessetes, mitjançant resolució motivada, el Govern Valencià podrà acordar l'alienació directa quan l'adquirent siga una altra administració pública.
  
D'acord amb el que estableix la disposició addicional cinquena de la llei esmentada en la redacció que en fa la Llei 8/1995, de 29 de desembre, l'acord d'alienació de béns immobles podrà disposar la declaració prèvia d'alienabilitat, la desafectació del domini públic i la immediata integració en el patrimoni privat de la Generalitat Valenciana.
  
Per això, d'acord amb el que estableix l'article 33.2.b de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda, i amb la deliberació prèvia del Govern Valencià en la reunió del dia 5 d'octubre de 1999,
  
DECRETE
  
Article 1
  
Declarar l'alienabilitat de l'immoble de 1.367m² de superfície, situat en el punt quilomètric 10,570 de la carretera CV-7980 (antiga C-3316), del terme municipal de Beneixama, desafectar-lo del domini públic i integrar-lo en el patrimoni privat de la Generalitat Valenciana.
  
Figura inscrit a nom de la Generalitat Valenciana en el Registre de la Propietat de Villena al tom 1.203, llibre 86, foli 206, finca 6.738, inscripció 1ª i correspon a la parcel·la 155, del polígon 14, de Beneixama.
  
La inscripció registral assenyalada s'efectuà a l'empara del que disposa l'article 206 de la Llei Hipotecària, per això queda subjecta a les limitacions imposades per l'article 207 del text legal esmentat.
  
Article 2
  
Aprovar l'alienació directa a favor de l'Ajuntament de Beneixama de l'immoble assenyalat en l'article anterior, pel preu de 638.400 pessetes.
  
Article 3
  
Les despeses que ocasione la subscripció del corresponent document públic seran a càrrec de l'Ajuntament de Beneixama.
  
Article 4
  
El dret de propietat que té la Generalitat Valenciana sobre l'immoble esmentat haurà de causar baixa en l'Inventari General de Béns i Drets de la Generalitat Valenciana, una vegada elevada la transmissió en escriptura pública.
  
DISPOSICIÓ FINAL
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
Valencia, 5 d'octubre de 1999
  
El presidente de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI